**MORE**

**Rolul multifuncțional al femeilor ca factor cheie pentru dezvoltarea rurală**

2021-1-ES01-KA220-ADU-000035117

**Regulament concurs fotografie**

**Cuprins**

[**DESPRE CONCURS** 3](#_Toc136337842)

[**PARTICIPARE ȘI TRIMITEREA FOTOGRAFIILOR** 3](#_Toc136337843)

[**CRITERII DE EVALUARE ȘI JURIU** 4](#_Toc136337844)

[**PREMII** 5](#_Toc136337845)

[**DREPTURI DE AUTOR, PROTECȚIA ȘI PRELUCRAREA DATELOR CU CARACTER PERSONAL** 5](#_Toc136337846)

# **DESPRE CONCURS**

Acest concurs de fotografie este promovat in cadrul proiectului MORE (cofinanțat de programul Erasmus+ al Comisiei Europene), ce aduce opt parteneri din șase țări (Belgia, Italia, România, Grecia, Spania și Polonia). Scopul proiectului este de a îmbunătăți accesul și calitatea oportunităților de formare și calificare pentru femeile din mediul rural UE, prin stabilirea a 7 ”Hub-uri ale femeilor rurale” în 7 zone din Europa.

Fiecare hub lansează un concurs foto cu scopul de a portretiza **rolul/antreprenoriatul/activitățile femeilor din mediul rural**, cu scopul de a sublinia **rolul multi-funcțional** al acestora. Conform Parlamentului European, acest aspect este esențial pentru salvarea zonelor rurale din Europa.

În societatea de astăzi, femeile își asumă un rol multi-funcțional în contextul multi-fațetat al familiei (de exemplu, creșterea copiilor, îngrijirea bătrânilor), al legăturilor sociale și profesionale. Această multiplicitate de roluri contribuie în mod semnificativ la îmbunătățirea calității vieții familiilor, precum și la dezvoltarea socio-economică a comunităților rurale, implicarea civilă, și moduri de re-gândire a contextelor teritoriale.

Participanții la concurs vor fi invitați să trimită fotografiile conform regulilor prezentate în continuare. Fotografiile primite vor fi publicate pe platforma MORE, canalele de social media ale proiectului, precum și alte canale de comunicare și diseminare ale partenerilor. Câștigătorul (la nivel de consorțiu) va beneficia de vizibilitate și promovare la nivel european. Va avea oportunitatea să își prezinte activitatea în cadrul unui scurt video și va avea un spațiu dedicat în cadrul platformei MORE, cu posibilitatea de a publica alte materiale și experiențe (vedeți secțiunea „premii”).

# **PARTICIPARE ȘI TRIMITEREA FOTOGRAFIILOR**

* Participarea la concurs este gratuită
* Fotografiile trebuie trimise până la data de **26 iunie 2023** la următoarea adresă de email: **moreproject.eu@gmail.com**
* Participanții pot trimite **maximum 2 fotografii în format jpg**
* Fotografiile trebuie să fie **proprietatea autorului participant** și să surpindă principalele teme ale proiectului:
* Activități/inițiative/afaceri/roluri ale femeilor din mediul rural
* Importanța rolului multifuncțional al femeilor
* Abilitarea femeilor din mediul rural
* Artistul alege în mod liber subiectul sau obiectul fotografiat. Următoarele fotografii nu sunt permise:

o Fotografiile ale căror drepturi de autor nu le dețineți.

o Fotografii interzise minorilor

o Fotografii de propagandă politică și/sau religioasă

o Fotografii jignitoare pentru terți

o Fotografii cu copii complet dezbrăcați

o Fotografii create parțial sau în întregime prin grafică computerizată, cu ajutorul AI (Artificial Intelligence/Inteligență artificială), sau în orice caz care nu sunt fotografiate de către autor

* Fotografiile vor fi trimise în atașament / sau prin WeTransfer și redenumite după cum urmează: "Numele MORE Numele de familie Numele țării Titlul fotografiei"
* Obiectul e-mailului: "MORE Photo Contest **Nume Prenume Țară**"
* Corpul e-mailului: Titlul fotografiilor + scurtă descriere a fotografiilor (unde a fost făcută și semnificația ei). Fiind unul dintre criteriile de evaluare, este important ca titlul să fie atrăgător și să surprindă esența fotografiei.
* În cazul în care autorul dispune de un site web profesional sau de canale de socializare, linkurile respective pot fi incluse în e-mail. Prin trimiterea linkurilor, autorii autorizează Consorțiul să le publice în Platformă, împreună cu fotografiile, în scopul vizibilității.
* Toate fotografiile primite vor fi publicate pe Platforma MORE pentru a garanta vizibilitatea și a asigura poziționarea lor. Toate fotografiile primite vor fi colectate și prezentate pe Platformă cu menționarea autorilor și a țării de origine. Platforma MORE va fi menținută activă pentru încă 3 ani după încheierea cofinanțării, amplificând astfel impactul concursului.
* Procesul de selecție a câștigătorului va dura 1 lună.
* Câștigătorul va fi informat prin e-mail până cel târziu pe **26 iulie** 2023.

# **CRITERII DE EVALUARE ȘI JURIU**

* RELEVANȚA fotografiei în raport cu obiectul concursului "rolul multifuncțional al femeii din mediul rural" - Max 20 puncte
* ORIGINALITATEA fotografiei - Max 15 puncte
* CALITATEA fotografiei - Max 10 puncte
* CONSISTENȚA ȘI COMPLETAREA elementelor solicitate: titlu, legendă, fotografie - Max 5 puncte

Membrii Comisiei de Asigurare a Calității a Proiectului MORE vor compune juriul concursului. Pe baza criteriilor menționate mai sus, aceștia vor selecta o fotografie câștigătoare la nivel de Consorțiu.

În caz de egalitate, va fi selectată fotografia cu punctajul cel mai mare la criteriul RELEVANȚĂ.

# **PREMII**

Numele și fotografiile tuturor participanților vor fi distribuite în cadrul Platformei MORE, care garantează o vizibilitate uriașă la nivelul UE, ceea ce corespunde unui număr de 57.376 de vizite unice de la deschiderea site-ului (actualizat la 25/04/2023). Acest număr va crește exponențial în anii următori, odată ce toate rezultatele vor fi gata și integrate. Fotografiile vor fi partajate în cadrul paginilor oficiale de social media ale proiectului și pe canalele de comunicare ale partenerilor de proiect; acestea vor fi promovate în cadrul evenimentelor de multiplicare și al altor inițiative de promovare.

Câștigătorul, care va fi selectat la nivelul UE, va avea oportunitatea:

● Să-și prezinte personal propria activitate în cadrul unui eveniment dedicat organizat în cadrul Hub-ului local al femeilor rurale din țara sa

● Să fie implicat/ă într-un scurt video (3 minute) care va fi promovată la nivelul UE prin intermediul canalelor de comunicare MORE

● Să aibă un spațiu dedicat în cadrul platformei MORE, în secțiunea concursului, cu posibilitatea de a publica alte lucrări și experiențe curriculare. Vor putea fi trimise maxim 5 fotografii în primul an de la finalizarea proiectului (în perioada 01/11/2023 - 31/10/24). Partenerii vor menține funcțională Platforma MORE și o vor promova la nivelul UE timp de 3 ani după încheierea cofinanțării.

● De a obține o certificare care să ateste câștigarea și participarea la inițiativă

● De a beneficia de vizibilitate la nivelul UE prin postări în social media, care vor fi diseminate nu doar pe rețelele proiectului MORE, ci și pe rețelele partenerilor.

# **DREPTURI DE AUTOR, PROTECȚIA ȘI PRELUCRAREA DATELOR CU CARACTER PERSONAL**

* Fiecare participant declară că este titularul drepturilor asupra fotografiilor.
* Drepturile de autor ale imaginilor trimise vor rămâne în proprietatea autorilor.
* Managementul neîndoielnic din partea partenerilor. Va fi responsabilitatea personalului și administratorilor proiectului MORE să elimine fotografiile care împiedică din orice motiv desfășurarea corectă a concursului, să stabilească timpii și modalitățile de desfășurare a concursului.
* Participanții autorizează Consorțiul să publice fotografiile lor pe canalele indicate mai sus și sunt conștienți de faptul că orice imagine trimisă poate fi folosită de Consorțiul MORE în scopuri de comunicare și diseminare legate direct de proiect.
* **Participarea la concurs, prin trimiterea fotografiilor către organizatori, constituie acceptarea integrală și necondiționată a regulamentului concursului și autorizarea prelucrării datelor cu caracter personal și utilizarea acestora de către Consorțiul MORE pentru desfășurarea activităților legate de proiect, așa cum este stabilit prin Regulamentul (UE) 2016/679 (GDPR) privind protecția datelor cu caracter personal.**
* **Consorțiul își declină responsabilitatea în cazul încălcării drepturilor de autor și/sau al trimiterilor neautorizate la subiecții fotografiați, inclusiv la persoanele, obiectele și organizațiile reprezentate în cadrul imaginilor furnizate.**
* Pentru mai multe informații sau probleme legate de confidențialitate, vă rugăm să ne contactați la acest e-mail: moreproject.eu@gmail.com.